Շատերը կհիշեն Հանրային հեռուստատեսությամբ տարիներ շարունակ եթեր հեռարձակված «8 1/2» հաղորդաշարը, որը կինոգետ Զավեն Բոյաջյանի հեղինակային ծրագիրն էր։ 1990-ականներին արտասահմանյան ֆիլմերը, այն էլ՝ դասական, բացառիկ երևույթ էին։ Զավեն Բոյաջյանին հաջողվում էին գտնել արժեքավոր ֆիլմեր ու էկրանից հանրությանը ծանոթացնել, կինոգիտական մեկնաբանություններով բացել ու բացահայտել ֆիլմերի «գաղտնիքները»։ Ոչ ոք կասկածի տակ չի կարող դնել Զավեն Բոյաջյանի կինոգիտական հմտությունները, ճաշակն ու փորձառությունը. այդ վերաբերմունքը նա վաստակել է։ kinoashkharh.am-ի հերթական հանդիպումը Զավեն Բոյաջյանի հետ է՝ նրա խոհերի, փնտրտուքների ու երազանքների աշխարհում։